Лазаватка

Лазава́тка (, ) — вёска ў Віцебскім раёне Віцебскай вобласці. Уваходзіць у склад Задуброўскага сельсавета. За 32 км на паўночны ўсход ад Віцебска, 38 км ад чыгуначнай станцыі Віцебск.

 Гісторыя 
У 19 стагоддзі вёска вядома ў складзе маёнтка Задуброўе ў Суражскім павеце Віцебскай губерні. Уладанне памешчыкаў Любашчынскіх — Быкоўскіх. З 1866 года ў Янавіцкай воласці Віцебскага павета Віцебскай губерні. У пачатку 20 стагоддзя вёскі Вялікая і Малая Лазаваткі адносіліся да Неваражскай сельскай грамады. У 1912 годзе адкрыта земская школа. У сакавіку 1924 года вернута ў склад БССР. З 20 жніўня 1924 года вёска ў Краўцоўскім сельсавеце Суражскага раёна Віцебскай акругі (да 26 ліпеня 1930 года). На базе дарэвалюцыйнай школы створана працоўная школа 1-й ступені, у якой вучыліся дзеці з 10 вакольных вёсак. Пазней вёскі аб’ядналіся. У 1930 годзе ў вёсцы створаны калгас. З 20 лютага 1938 года ў Віцебскай вобласці. У Другую сусветную вайну нямецкія акупанты спалілі 15 двароў, забілі 31 жыхара, 78 жыхароў вывезлі ў Германію, 8 загінулі на франтах і 19 — у партызанскай барацьбе. Пасля вайны вёска адбудавалася. З 20 студзеня 1960 года ў Віцебскім раёне. З 22 снежня 1960 да 6 кастрычніка 1981 года вёска знаходзілася ў адміністрацыйным падпарадкаванні Суражскага пассаветаРашэнне выканкома Віцебскага абласнога Савета народных дэпутатаў ад 6 кастрычніка 1981 г. // Збор законаў Беларускай ССР, указаў Прэзідыума Вярхоўнага Савета Беларускай ССР, пастаноў Савета Міністраў Беларускай ССР. — 1981, № 31 (1693)..

 Насельніцтва 
 10 двароў, 82 жыхары (1846)
 9 двароў, 62 жыхары — Вялікая Лазаватка, 4 двары, 23 жыхары — Малая Лазаватка (1905)
 80 двароў, 199 жыхароў (1941)
 56 двароў, 145 жыхароў (1969)
 16 гаспадарак, 25 жыхароў (1997)
 3 гаспадаркі, 4 жыхары (2018)
 Крыніцы 

 Літаратура 

 Спасылкі 

Катэгорыя:Задуброўскі сельсавет
Катэгорыя:Населеныя пункты Віцебскага раёна